Up-290/04
Natisni
Opravilna št.:
Up-290/04
Datum odločitve:
20. 9. 2004
ECLI:
ECLI:SI:USRS:2004:Up.290.04
Akt:
Ustavna pritožba A. A. zoper dopis Vrhovnega državnega tožilstva Republike Slovenije št. Ctz 376/2003 - 4/BKD z dne 25. 2. 2004
Izrek:
Ustavna pritožba A. A. zoper dopis Vrhovnega državnega tožilstva Republike Slovenije št. Ctz 376/2003 - 4/BKD z dne 25. 2. 2004 se zavrže.
Evidenčni stavek:
Ker odvetnik, ki je vložil ustavno pritožbo, ni tisti, ki naj bi mu bila z izpodbijanim aktom kršena človekova pravica ali temeljna svoboščina, je treba šteti, da je ustavno pritožbo vložila neupravičena oseba. Zato jo je Ustavno sodišče zavrglo. Ustavno sodišče odvetnika ni pozvalo na predložitev ustreznega pooblastila za zastopanje pritožnika v postopku pred Ustavnim sodiščem, ker bi bilo ustavno pritožbo treba zavreči tudi iz razloga, ker izpodbijani akt (dopis Vrhovnega državnega tožilstva Republike Slovenije ) ni posamičen akt po 50. členu ZUstS, s katerim bi bilo odločeno o kakšni pritožnikovi pravici ali obveznosti.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.

1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.

1.4.52.9 - Ustavno sodstvo - Postopek - Procesne predpostavke v postopku ustavne pritožbe - Pooblastilo za vložitev ustavne pritožbe.
Pravna podlaga:
Člen 55.1.3, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
28. 4. 2004
Vrsta odločitve:
sklep
Vrsta rešitve:
zavrženje
Dokument:
US23883
Up-290/04-4
20. 9. 2004
SKLEP
Ustavno sodišče je v postopku za preizkus ustavne pritožbe A. A., odvetnika v Ž., na seji senata dne 2. septembra 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper dopis Vrhovnega državnega tožilstva Republike Slovenije št. Ctz 376/2003 - 4/BKD z dne 25. 2. 2004 se zavrže.
Obrazložitev
1. Odvetnik A. A. je dne 26. 4. 2004 v imenu A. A. iz Ž. vložil ustavno pritožbo zoper v izreku tega sklepa navedeni akt.
2. Ker odvetnik ustavni pritožbi ni priložil posebnega pooblastila za zastopanje A. A. v postopku pred Ustavnim sodiščem, temveč le splošno pooblastilo, je Ustavno sodišče štelo, da vlaga ustavno pritožbo v svojem imenu. Ker sam ni tisti, ki bi mu bila z izpodbijanim aktom kršena človekova pravica ali temeljna svoboščina, je treba šteti, da je ustavno pritožbo vložila neupravičena oseba. Zato jo je ustavno sodišče zavrglo.
3. Ustavno sodišče odvetnika ni pozvalo na predložitev ustreznega pooblastila za zastopanje A. A. v postopku pred Ustavnim sodiščem, ker je ustavna pritožba nedopustna in bi jo bilo treba zavreči tudi zaradi tega, ker izpodbijani akt ni posamičen akt po 50. členu Zakona o Ustavnem sodišču (v nadaljevanju ZUstS), s katerim bi bilo odločeno o kakšni pravici ali obveznosti A. A..
4. Senat Ustavnega sodišča je sprejel ta sklep na podlagi tretje alineje prvega odstavka 55. člena ZUstS in prve alineje prvega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger